Albertslund d. 20-12-2017.

Orientering fra bestyrelsens møder på forvaltningen.

Borgmester Steen Christiansen indledte mødet og fortalte lidt om forvaltningens planer og overvejelser omhandlende Museumsgrunden og Toften.

Kommunen ønsker at bygge boliger til hjemtagelse af egne unge fra de to kollegier, vi har i kommunen. Det er besluttet at kollegierne fremover, skal være for unge under uddannelse.

Overvejelserne går på, hvor i kommunen hjemtagelsesboliger kan integreres for borgere med særlige udfordringer.

Bestyrelsen foreslog, at vi inviterede til et møde i begyndelsen af det nye år for alle grundejere med deltagelse af forvaltningen og politikere. Vi pointerede vigtigheden af, at mødet afholdes inden, der bliver sendt noget ud til høring i forhold til medindflydelse. Forvaltningen indkalder til et møde, så snart den nye kommunalbestyrelse er på plads, og de er lidt længere i deres undersøgelser af sagen.

Byggeriet på Toften med en ekstra etage til ældreboliger, bliver sendt i høring allerede i december måned i følge Carsten Blume. Som bestyrelse/den enkelte grundejer har vi 8 uger, til at komme med vores høringssvar. Angående en mulig parkeringsplads på dele af Museumsgrunden, kan der måske gives dispensation, da albertslundere cykler mere end landsgennemsnittet.

Borgmesteren takkede mange gange for underskrifterne. Alle grundejere havde givet deres underskrift i alt 99 personer havde underskrevet.

Mødet med Miljø og Teknik Forvaltningen blev aflyst grundet sygdom. Mødet afholdes i det nye år.

Til det kommende møde, får vi udleveret minimizere til alle grundejere. Den kan bruges til at sammenpresse plastik, så det fylder mindre.

Mødet i Kultur og Fritidsafdelingen handlede om den proces, som lige nu er i gang om Toftegårdens fremtid. Toftegårdens venner fortalte, om alle de mange muligheder vi ser for dyregården ud i fremtiden. ( læs artikel fra AP på hjemmesiden Gl. Vridsløse) Vi arbejder på at få en repræsentant fra Toftegårdens venner med i ansættelsesgruppen. Referatet fra mødet bliver videresendt til politikerne.

I ønskes alle en glædelig jul og et godt nytår.

Med venlig hilsen

Bestyrelsen

Alice Holse.